钦定古今图书集成/理学汇编/经籍典/第077卷 > 宋吴沆易璇玑上 > 《六九定名篇》第五
## 钦定古今图书集成/理学汇编/经籍典/第077卷 > 宋吴沆易璇玑上 > 《六九定名篇》第五

“一元肇判，立极成干。数明于后，象表于前，求其至当，
未有不出于自然者也。是故七八九六之数，见于揲
蓍之馀；而阴阳老少之名，定于《河图》之初。”今按：“《河图》
自左而旋，地六位于西北，其地为惨杀之极，其时为
秋冬之交；阴尽于亥而一阳生，故过于地六而天一
位焉”，是知阴老于六。“天九位于南方，其地为文明之”
极，其时为盛夏之月。阳尽于已而一阴生，故过于天
九，而地二位焉，故曰“阳老于九。”阳得四正，故“天九进
居于午；阴得四维，故地二退处于未。”此盖君臣盈谦，
自然之势，然亦不害其为阳老于巳，而阴生于午也。
阳极则将变于阴，故老阳之爻为重。阴极则将变于
阳，故老阴之爻为交。自六九而外，又间一位而数之，
则地八自当为少阴，天七自当为少阳，此皆天地自
然之象也。以揲蓍之馀四四而数之，得九则其策三
十有六而为老阳，得六则其策二十有四而为老阴，
以至得七为少阳，得八为少阴，此皆天地自然之数
也。《系辞》云：“参天两地而倚数。”盖合地二与四以为六
而为老阴，合天一三五以为九而为老阳；又合六九
之数，从横数之，皆十有五，而为《河图》；又以天一以至
地十，合数五十有五，而为《洛书》。是故大衍之数，起于
《洛书》，而六九之名，定于《河图》。谓之象数，无非出于自
然者。圣人因自然之数，以推自然之象；因自然之象
以定自然之名，未始妄以人事加之。故曰：“河出图，洛
出书”，圣人则之。若象也，数也，而可以人事加之，则所
谓象与数也，特未定也，而何贵于《易》哉？